गाउँपालिकालाई आन्तरिक स्रोतका रुपमा बलियो बनाउने एउटा माध्यम कर पनि भएको बताउँदै उनले भने – “कर किन तिर्ने, के का लागि तिर्ने र कर तिरेर गाउँपालिका वा स्थानीय सरकारलाई कस्तो बनाउन सकिन्छ भन्ने महत्वपूर्ण विषयमाथि पनि नागरिकहरुसँग छलफल भइरहेको छ ।” कर प्रणालीलाई समय सुहाउँदो बनाउन र जनतालाई सन्तुष्ट बनाएर मात्र कर उठाउने अवस्थाको सिर्जना गर्न सबै संयन्त्र लागिपरेको केसीले बताए ।
